वीडियो शेयर कर लिखा- फॉरएवर फैन, फैंस बोले- हिरणी जैसी चाल के लिए 100/100
Bollywood Actress Sanya Malhotra Dance Video Goes Viral. एक्ट्रेस सान्या मल्होत्रा ने सोशल मीडिया पर ‘बाजीगर’ फिल्म के गाने ‘ये काली काली आंखे’ पर दमदार डांस वीडियो शेयर किया है
एक्ट्रेस सान्या मल्होत्रा ने सोशल मीडिया पर ‘बाजीगर’ फिल्म के गाने ‘ये काली काली आंखे’ पर दमदार डांस वीडियो शेयर किया है। वीडियो में सान्या गाने की बीट्स पर एनर्जी से भरपूर स्टेप्स एंजॉय करती नजर आ रही हैं। वीडियो शेयर करते हुए कैप्शन में सान्या ने लिखा- अगर आप एक ओरिजिनल 90s किड हैं, तो आप खुद को इस गाने पर डांस करने से रोक नहीं पाएंगे। फॉरएवर फैन गर्ल अलर्ट!
फैंस को पसंद आई सान्या की ‘हिरणी जैसी चाल’ 
सोशल मीडिया पर यूजर्स सान्या के इस धमाकेदार डांस, एनर्जी और एक्सप्रेशन की खूब तारीफ कर रहे हैं। सान्या ने गाने की बीट और लिरिक्स के मुताबिक बेहतरीन कोरियोग्राफी की है।
गाने के आखिरी हिस्से में ‘हिरणी जैसी चाल’ लाइन पर सान्या किसी हिरणी की तरह कूदती हुई मस्ती कर रही हैं। उनके इस मूव को सोशल मीडिया पर खूब पसंद किया जा रहा है।
एक यूजर ने इस पर कमेंट किया- लास्ट में उस हिरणी जैसी चाल के लिए 100/100!..वहीं किसी यूजर ने लिखा-मैंने ये वीडियो सिर्फ आपकी हिरणी जैसी चाल के लिए देखी।
‘सैम बहादुर’ में नजर आएंगी सान्या 
‘बाजीगर’ फिल्म में इस गाने में शाहरुख खान और काजोल ने डांस किया था। जल्द ही सान्या मल्होत्रा ‘सैम बहादुर’ में नजर आएंगी। ये फिल्म लेट फील्ड मार्शल सैम मानेकशॉ की बायोपिक है। इस फिल्म में सान्या के साथ विकी कौशल और फातिमा सना शेख लीड रोल में हैं।
फिलहाल, ये फिल्म अपने पोस्ट प्रोडक्शन स्टेज में है। फिल्म की शूटिंग मार्च में पूरी हो चुकी है। मेकर्स ने फिल्म के रैप अप को सेलिब्रेट करने के लिए पार्टी भी की। 1 दिसंबर को फिल्म बॉक्स-ऑफिस पर रिलीज होगी।